
MAAGIZO:
a) Jibu maswali manne pekee.
b) Swali la kwanza ni la lazima.
c) Kila swali lina alama 20
d) Maswali hayo mengine matatu yachaguliwe kutoka sehemu zilizobaki; yaani Ushairi, Riwaya,  Hadithi Fupi naFasihi simulizii.
e) Usijibu maswali mawili kutoka sehemu moja.
f) Majibu yote sharti yaandikwe kwa lugha ya Kiswahili huku ukitumia kalamu ya samawati
g) Majibu yote sharti yaandikwe kwenye karatasi za majibu ulizopewa.
h) Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.
i) Andika nambari za maswali uliyoyajibu katika jedwali

SEHEMU A: TAMTHILIA YA BEMBEA YA MAOISHA (LAZIMA)
1. “Gongo limeyamega maadili yake kimya kimya na utaratibu wa uwajibikaji” 
a) Eleza muktadha wa dondoo hili                                (alama4) 
b) Tambua mbinu mbili za lugha ambazo zinajitokeza katika dondoo hili  (alama2)
c) Eleza jinsi mbinu rejeshi imetumika kukuza vipengele vifuatavyo;
i) Maudhui                           (alama4)
ii) Wahusika                          (alama4)
d) Kwa kurejelea mifano mbalimbali thibitisha namna ndoa katika tamthilia ya Bembea ya maisha zimemulika uhalisia wa jamii za kiafrika.    (alama 6)

SEHEMU B: SHAIRI- JIBU SWALI LA 2 AU LA 3
2. Soma shairi hili kisha ujibu maswali yanayofuata:
Kimya changu kimezidi, navunja yangu subira, 
Narejeya miradi, kuhitimisha dhamira,
Kukejeli sina budi, niwafunze utu bora,
Nani aali zaidi, Wakenya au vinara?

Serikali bila hadi, ndo kiini cha madhara,
Yanopiga kama radi, isokuwa na ishara,
Yamini kuwa gaidi, watupora mishahara,
Nani aali zaidi, Wakenya au vinara? 

Wamejifanya hasidi, wasopatana fikira,
Wana yao makusudi, kujisombea ujira,
Wakilenga kufaidi, tumbo zao za kichura,
Nani aali zaidi, Wakenya au vinara?

Nchi yetu kufisidi, ni jambo linonikera,
Tangia siku za jadi, ufukara ndo king’ora,
Kutujazeni ahadi, nyie mkitia fora,
Nani aali zaidi, Wakenya au vinara?

Fakiri watozwa kodi, wa pwani na walo bara,
Kwa uvumba hata udi, mwawalipa kwa hasara,
Hamudhamini miradi, mejihisi masogora,
Nani aali zaidi, Wakenya au vinara?

Mesema kazi ni chudi, basi sirikali gura,
Nafsi zenu mzirudi, mkubali kuchakura,
Makondeni mkirudi, muondoe ufukara, 
Nani aali zaidi, Wakenya au vinara?

Ujanjenu umezidi, demokrasia bakora,
Debeni takaporudi, michirizi kwenye sura, 
Kuwachuja ndo! muradi, kwa za mkizi hasira
Nani aali zaidi, Wakenya au vinara?


Maswali: 
(a) Toa anwani mwafaka kwa shairi hili. 		                 (alama1)
(b) Ainisha bahari katika shairi hili.                                              (alama3)
(c) Onyesha mbinu mbili za lugha katika shairi hili. 	         (alama2)
(d) Eleza umuhimu wa uhuru wa mshairi jinsi umejitokeza katika shairi (alama3)                                                                                            
(e) Andika ubeti wa nne katika mtindo tutumbi/nathari. 	         (alama4)
(f) Nafsineni analalamikia nini katika ushairi. 	                  (alama3)
(g) Taja njia mmoja unaotajwa ya kutatua matatizo ya nchi.       (alama 1)  
(h) Eleza muundo wa shairi hili.                                                  (alama3)

3. Soma shairi hili kisha ujibu maswali yanayofuata: 
Pana jambo natukiya, kwangu hilo muhali, 
Kitenda naona haya, kujishusha yangu hali 
Sipendi unipe hidaya, sipendi kutenda hili
Sipendi mimi kucheka

Sipendi mimi kucheka, kuchekea mawi
Sipendi na ya dhihaka, kwangu nyemi hiwi
Sipendi kwa hakika, mwovu kistawika
Halafuye nikacheka!

Maskini akiteswa 
Yatima akinyanyaswa
Mnyonge naye akinyonywa 
Sipendi hata ikiwa 
Uwezo nguvu najuwa
Ni hili sitatekezwa 
Mbona lakini nicheke, kwayo furaha? 
Na wewe ukajiweke, uli na siha?
Na yatima ali pweke, ye anahaha? 
Amenyimwa haki yake, hanayo raha!
Na moyo wangu ucheke, kwa ha ha, ha!
Kumbuka kwa kucheka,mimi katu sitacheka.

Maswali
(a) Shairi hili ni la aina gani? 			          (alama 1)
(b) Taja mambo anayochukia nafsi neni. 	           (alama3)
(c) Chambua umbo la shairi hili kwa kuzingatia ubeti wa mwisho.    (alama 2)
(d) Tambua nafsineni na nafsi nenewa katika shairi hili. 	       (alama 2)
(e) Tambua toni ya shairi hili. 				                    (alama 2)
(f) Fafanua uhuru wa mshairi katika shairi hili. 	                       (alama 2)
(g) Tambua aina za mistari katika shairi hili                                       (alama 4)
(h) Eleza aina za urudiaji katika ushairi.			          (alama 2)
(i) Eleza maana ya msamiati ufuatao kama ulivyotumka katika shairi      (alama 2)
(i) Mawi
(ii) Nyemi




SEHEMU C: RIWAYA NGUU ZA JADI – Jibu swali la 4 au 5
4. ‘’pengine maneno yako yana ukweli kidogo’’
     ‘’ si kidogo . huu ndio ukweli mtupu. Huu ndio uhalisia wa mambo.Ukweli                                              
      daima hupendeza kila wakati, ingawa huweza kuwa chungu ...’’
a) Eleza muktadha wa dondoo hili. ( alama4)
b) Tathmini jinsi mwandishi wa Riwaya ya Nguu za Jadi amedhamiria kujenga jamii mpya yenye matumaini. (alama 10)
c) ‘Kifo cha panzi furaha ya kunguru ati...’ Thibitisha ukweli wa kauli hii ukirejelea riwaya ya Nguu Za Jadi.               (alama 6)


5. “Afadhali kujua ukweli ingawa mchungu. Alifahamu kwamba maisha siyo kungojea tufani ipite, bali ni kujifunza namna ya kucheza ndanimwe. Naye alikuwa amekabiliwa na tufani...hakuwa na budi ila kuikabili.”
a) Tambua sifa za msemaji wa maneno haya.    (alama 6)
b) Eleza jinsi maudhui ya usaliti imetumika kufanikisha kazi ya mwandishi wa riwaya teule.                                                    (alama 6)
c) Kwa kurejelea riwaya ya Nguu Za Jadi, eleza jinsi malezi ya vijana inayoweza kuathiri jamii.                                                (alama 8)


SEHEMU D: DIWANI YA HADITHI FUPI –MAPAMBAZUKO YA MACHWEO – jibu swali la 6 au 7
6.   a) Asasi ya ndoa imekumbwa na madhila chungu nzima. Jadili kauli hii kwa 
           mujibu wa hadithi ya Harubu ya Maisha.                                (alama 8)  
   b) Fafanua mbinu alizotumia Sabina kukabiliana na changamoto katika hadithi     
      ya Sabina                                                                              (alama 5)
  c)Onyesha jinsi mbinu ya kinaya imejitokeza katika hadithi ya Sabina     (alama 7)


7.   Fadhila za punda-Rechael Wangari
“sasa kucheka kwake kulikuwa nadra kupatwa kwa mwezi” 
a) Eleza muktadha wa dondoo                     (alama 4)
b) Fafanua toni inayojitokeza katika dondoo hili (alama 2)
c) Fafanua umuhimu wa mazungumzo kati ya Sai na Dai katika kujenga hadithi ya Mapambazuko Ya Machweo                           (alama 6)
d) “Mwiba wa kujidunga hauambiwi pole”. Eleza ukweli wa kauli hii ukirejelea hadithi ya Msiba Wa Kujitakia.                                       (alama 8)









SEHEMU E: FASIHI SIMULIZI
8. Soma kifungu kifuatacho kisha ujibu maswali.
Walisema waliosema
Kitali hakina macho
Huvizia wapendwa
Kikafakamia
Kwenye kinywa kisochoka
Kwa mara nyingine hasidi
Ametudhalilisha
Amewapapu kutisha wanetu
Majagina kupiga busu la sime
Jeshi letu sasa ni mateka
Wasaliti wamewapa mahasimu
Cheko la kutucheka
Nii kilio ni kilio ni kilio tangamano

Maswali.
a. Tambua utanzu na kipera cha kifungu hiki. (alama 2)
b. Eleza toni ya kifungu hiki. (alama 2)
c. Eleza sifa sita za kipera kinachorejelewa. (alama 5)
d. Fafanua majukumu ya kipera hiki katika uwasilishaji wa ngano. (alama 3)
e. Ni kwa njia zipi jamii ya sasa inaweza kuhifadhi kipera cha utungo huu? (alama4)
f. Unanuia kutumia mbinu ya mahojiano kukusanya habari kuhusu kipera hiki. Eleza manufaa manne ya kutumia mbinu hii. (alama 4)

